CELEX: 32015R1555
Language: hr
Date: 2015-05-28 00:00:00
Title: Delegirana uredba Komisije (EU) 2015/1555 оd 28. svibnja 2015. o dopuni Uredbe (EU) br. 575/2013 Europskog parlamenta i Vijeća u pogledu regulatornih tehničkih standarda za objavu informacija u vezi s usklađenosti institucija sa zahtjevom za protuciklički zaštitni sloj kapitala u skladu s člankom 440. (Tekst značajan za EGP)

19.9.2015   
            
            
               HR
            
            
               Službeni list Europske unije
            
            
               L 244/1
            
         DELEGIRANA UREDBA KOMISIJE (EU) 2015/1555
   оd 28. svibnja 2015.
   o dopuni Uredbe (EU) br. 575/2013 Europskog parlamenta i Vijeća u pogledu regulatornih tehničkih standarda za objavu informacija u vezi s usklađenosti institucija sa zahtjevom za protuciklički zaštitni sloj kapitala u skladu s člankom 440.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (1), a posebno njezin članak 440. stavak 2.,
   budući da:
   
               (1)
            
            
               Kako je utvrđeno člankom 130. stavkom 1. Direktive 2013/36/EU Europskog parlamenta i Vijeća (2), države članice dužne su zahtijevati od institucija da održavaju protuciklički zaštitni sloj kapitala specifičan za instituciju.
            
         
               (2)
            
            
               U cilju osiguranja transparentnosti i usporedivosti među institucijama, Uredbom (EU) br. 575/2013 zahtijeva se od institucija da objave ključne elemente za izračun svojeg protucikličkog zaštitnog sloja kapitala, uključujući geografsku distribuciju njihovih relevantnih kreditnih izloženosti i konačnog iznosa njihova protucikličkog zaštitnog sloja kapitala specifičnog za instituciju.
            
         
               (3)
            
            
               Kako je utvrđeno u članku 130. stavku 1. Direktive 2013/36/EU, protuciklički zaštitni sloja kapitala specifičan za instituciju izračunava se kao umnožak njihova ukupnog iznosa izloženosti u skladu s člankom 92. stavkom 3. Uredbe (EU) br. 575/2013 i stope protucikličkog zaštitnog sloja specifične za instituciju.
            
         
               (4)
            
            
               Kako je utvrđeno u članku 140. stavku 1. Direktive 2013/36/EU, stopa protucikličkog zaštitnog sloja kapitala specifična za instituciju sastoji se od ponderiranog prosjeka stopa protucikličkog zaštitnog sloja koje se primjenjuju u državama u kojima se nalaze relevantne kreditne izloženosti institucije. Distribucija relevantnih kreditnih izloženosti po zemljama trebala bi se objaviti u standardnom formatu, u skladu s odredbama iz Delegirane uredbe Komisije (EU) br. 1152/2014 (3). U cilju ispunjivanja zahtjeva članka 440. stavka 1. točke (a) Uredbe (EU) br. 575/2013 kojim se ne utvrđuje minimalna stopa zaštitnog sloja, geografska distribucija relevantnih kreditnih izloženosti trebala bi se objaviti čak i ako je primjenjiva stopa protucikličkog zaštitnog sloja kapitala zemlje nula.
            
         
               (5)
            
            
               Za potrebe izračuna iznosa protucikličkog zaštitnog sloja specifičnog za instituciju, ponderi primijenjeni na stope protucikličkog zaštitnog sloja trebali bi biti razmjerni ukupnim kapitalnim zahtjevima za kreditni rizik koji se odnosi na relevantne kreditne izloženosti u svakoj državi članici i trećoj zemlji u kojoj institucija ima izloženosti. Stoga bi institucije trebale objaviti svoje kapitalne zahtjeve za sve relevantne kreditne izloženosti.
            
         
               (6)
            
            
               Kako je utvrđeno člankom 433. Uredbe (EU) br. 575/2013, institucije provode objave u vezi sa zahtjevima protucikličkog zaštitnog sloja najmanje jednom godišnje prema datumu objave financijskih izvješća. Kako u skladu s člankom 136. stavkom 7. Direktive 2013/36/EU stopu protucikličkog zaštitnog sloja kapitala utvrđuju imenovana tijela svaka tri mjeseca, objava informacija o usklađenosti institucija sa zahtjevom za protuciklički zaštitni sloj kapitala specifičan za instituciju trebala bi se odnositi na informacije o stopi protucikličkog zaštitnog sloja kapitala iz posljednjeg dostupnog tromjesečja. Objava informacija u vezi s protucikličkim zaštitnim slojem kapitala trebala bi se temeljiti na stopama protucikličkog zaštitnog sloja koje se primjenjuju u vrijeme izračuna protucikličkog zaštitnog sloja kapitala specifičnog za instituciju na koji se objava odnosi.
            
         
               (7)
            
            
               U skladu s člankom 6. stavkom 1., u vezi s člankom 440. stavkom 1. Uredbe (EU) br. 575/2013, institucije bi trebale objaviti informacije u vezi s protucikličkim zaštitnim slojem kapitala na pojedinačnoj osnovi. Međutim, institucija koja je ili matično društvo ili društvo kći te svaka institucija koja je uključena u konsolidaciju u skladu s člankom 18. Uredbe (EU) br. 575/2013 ne bi trebala biti dužna ispunjivati zahtjeve za objavu propisane u dijelu osmom te Uredbe na pojedinačnoj osnovi kako se zahtijeva člankom 6. stavkom 3. te Uredbe. Matične institucije iz EU-a i institucije pod kontrolom matičnog financijskog holdinga iz EU-a ili matičnog mješovitog financijskog holdinga iz EU-a trebale bi objaviti tu informaciju na konsolidiranoj osnovi, dok bi značajna društva kćeri matičnih institucija iz EU-a ili matičnog financijskih holdinga ili matičnog mješovitog financijskog holdinga i društva kćeri koja su od materijalnog značaja za njihovo lokalno tržište trebala objavljivati te informacije na pojedinačnoj ili na potkonsolidiranoj osnovi, kako je propisano člankom 13. Uredbe (EU) br. 575/2013.
            
         
               (8)
            
            
               Zahtjev za održavanje protucikličkog zaštitnog sloja kapitala specifičnog za instituciju propisan člankom 130. Direktive 2013/36/EU primjenjivat će se i uvoditi od 1. siječnja 2016. ako države članice ne nametnu kraće prijelazno razdoblje u skladu s člankom 160. stavkom 6. te Direktive. Kako bi se osiguralo da institucije imaju dovoljno vremena da se pripreme za objavu informacija, ova bi se Uredba trebala primjenjivati od 1. siječnja 2016.
            
         
               (9)
            
            
               Ova se Uredba temelji na nacrtu regulatornih tehničkih standarda koji je Europskoj komisiji dostavilo Europsko nadzorno tijelo (Europsko nadzorno tijelo za bankarstvo).
            
         
               (10)
            
            
               Europsko nadzorno tijelo za bankarstvo provelo je otvoreno javno savjetovanje o nacrtu regulatornih tehničkih standarda na kojem se temelji ova Uredba, analiziralo je moguće povezane troškove i koristi te zatražilo očitovanje Interesne skupine za bankarstvo osnovane u skladu s člankom 37. Uredbe (EU) br. 1093/2010 Europskog parlamenta i Vijeća (4),
            
         DONIJELA JE OVU UREDBU:
   Članak 1.
   Predmet
   U skladu s člankom 440. Uredbe (EU) br. 575/2013 ovom se Uredbom utvrđuju zahtjevi za objavu za institucije u vezi s njihovom usklađenosti sa zahtjevom za protuciklički zaštitni sloj kapitala iz glave VII. poglavlja 4. Direktive 2013/36/EU.
   Članak 2.
   Objava geografske distribucije kreditnih izloženosti
   Geografska distribucija kreditnih izloženosti institucije relevantnih za izračun protucikličkog zaštitnog sloja kapitala iz članka 440. stavka 1. točke (a) Uredbe (EU) br. 575/2013 objavljuje se u standardnom formatu utvrđenom u tablici 1. Priloga I. u skladu s uputama sadržanima u dijelovima I. i II. Priloga II. i s odredbama utvrđenima u Delegiranoj uredbi (EU) br. 1152/2014.
   Članak 3.
   Objava iznosa protucikličkog zaštitnog sloja kapitala specifičnog za institucije
   Iznos protucikličkog zaštitnog sloja kapitala specifičnog za institucije iz članka 440. stavka 1. točke (b) Uredbe (EU) br. 575/2013 objavljuje se u standardnom formatu utvrđenom u tablici 2. Priloga I. u skladu s uputama sadržanim u dijelovima I. i III. Priloga II.
   Članak 4.
   Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. siječnja 2016.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. svibnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 176, 27.6.2013., str. 1.
   
   
      (2)  Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (SL L 176, 27.6.2013., str. 338.).
   
      (3)  Delegirana uredba Komisije (EU) br. 1152/2014 оd 4. lipnja 2014. o dopuni Direktive 2013/36/EU Europskog parlamenta i Vijeća u pogledu regulatornih tehničkih standarda za utvrđivanje geografskog položaja relevantnih kreditnih izloženosti za izračun stopa protucikličkog zaštitnog sloja kapitala specifičnih za instituciju (SL L 309, 30.10.2014., str. 5.).
   
      (4)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 12.).
   
      PRILOG I.
      
         STANDARDNI FORMAT ZA OBJAVU INFORMACIJA U VEZI USKLAĐENOSTI INSTITUCIJA SA ZAHTJEVOM ZA PROTUCIKLIČKI ZAŠTITNI SLOJ KAPITALA
      
      
         Tablica 1.
      
      
         Geografska distribucija relevantnih kreditnih izloženosti za izračun protucikličkog zaštitnog sloja kapitala
      
      
                  Redak
               
               
                   
               
               
                  Opće kreditne izloženosti
               
               
                  Izloženost iz knjige trgovanja
               
               
                  Sekuritizacijska izloženost
               
               
                  Kapitalni zahtjevi
               
               
                  Ponderi kapitalnih zahtjeva
               
               
                  Stopa protucikličkog zaštitnog sloja kapitala
               
            
                  Vrijednost izloženosti za standardizirani pristup
               
               
                  Vrijednost izloženosti za IRB
               
               
                  Zbroj dugih i kratkih pozicija iz knjige trgovanja
               
               
                  Vrijednost izloženosti iz knjige trgovanja za interne modele
               
               
                  Vrijednost izloženosti za standardizirani pristup
               
               
                  Vrijednost izloženosti za IRB
               
               
                  od čega: opće kreditne izloženosti
               
               
                  od čega: izloženosti iz knjige trgovanja
               
               
                  od čega: sekuritizacijske izloženosti
               
               
                  Ukupno
               
            
                   
               
               
                   
               
               
                  010
               
               
                  020
               
               
                  030
               
               
                  040
               
               
                  050
               
               
                  060
               
               
                  070
               
               
                  080
               
               
                  090
               
               
                  100
               
               
                  110
               
               
                  120
               
            
                  010
               
               
                  Raščlamba po zemljama
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  Zemlja:001
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  002
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  …
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  NNN
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  020
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
         
      
         Tablica 2.
      
      
         Iznos protucikličkog zaštitnog sloja kapitala specifičnog za instituciju
      
      
                  Redak
               
               
                   
               
               
                  Stupac
               
            
                   
               
               
                   
               
               
                  010
               
            
                  010
               
               
                  Ukupan iznos izloženosti riziku
               
               
                   
               
            
                  020
               
               
                  Stopa protucikličkog zaštitnog sloja specifična za instituciju
               
               
                   
               
            
                  030
               
               
                  Zahtjev za protuciklički zaštitni sloj specifičan za instituciju
               
               
                   
               
            
   
      PRILOG II.
      
         UPUTE ZA STANDARDNE FORMATE ZA OBJAVU
      
      DIO I.
      
         OPĆE UPUTE
      
      
         Referentni podaci
      
      
               
                  (1)
               
               
                  U polju „Razina primjene” institucije navode razinu primjene koja je osnova za podatke navedene u tablicama 1. i 2. Pri ispunjavanju ovog polja institucije odabiru jedno od sljedećeg, u skladu s člancima 6. i 13. Uredbe (EU) br. 575/2013:
                  
                              (a)
                           
                           
                              na konsolidiranoj osnovi;
                           
                        
                              (b)
                           
                           
                              na pojedinačnoj osnovi;
                           
                        
                              (c)
                           
                           
                              na potkonsolidiranoj osnovi.
                           
                        
            
               
                  (2)
               
               
                  Za objavu na pojedinačnoj osnovi u skladu s dijelom prvim glavom II. Uredbe (EU) br. 575/2013 institucije ispunjavaju tablice 1. i 2. ovih uputa na pojedinačnoj osnovi u skladu s dijelom prvim glavom II. poglavljem 1. Uredbe (EU) br. 575/2013.
               
            
               
                  (3)
               
               
                  Za objavu na konsolidiranoj ili potkonsolidiranoj osnovi u skladu s dijelom prvim glavom II. Uredbe (EU) br. 575/2013 institucije ispunjavaju tablice 1. i 2. ovih uputa na konsolidiranoj osnovi u skladu s dijelom prvim glavom II. poglavljem 2. Uredbe (EU) br. 575/2013.
               
            DIO II.
      
         UPUTE ZA STANDARDNI FORMAT 1
      
      
         Tablica 1.
      
      
         Geografska distribucija relevantnih kreditnih izloženosti za izračun protucikličkog zaštitnog sloja kapitala
      
      Područje primjene tablice 1. ograničeno je na relevantne kreditne izloženosti za izračun protucikličkog zaštitnog sloja u skladu s člankom 140. stavkom 4. Direktive 2013/36/EU.
      
                  Pravna osnova i upute
               
            
                  Broj retka
               
               
                  Objašnjenje
               
            
                  010-01X
               
               
                  
                     Raščlamba relevantnih kreditnih izloženosti po zemljama
                  
                  Popis zemalja u kojima institucija ima relevantne kreditne izloženosti za izračun protucikličkog zaštitnog sloja specifičnog za instituciju u skladu s Delegiranom uredbom (EU) br. 1152/2014.
                  Broj redaka može se razlikovati ovisno o broju zemalja u kojima institucija ima relevantne kreditne izloženosti za izračun protucikličkog sloja.
                  U skladu s Delegiranom uredbom (EU) br. 1152/2014, ako izloženosti iz knjige trgovanja ili inozemne kreditne izloženosti institucije predstavljaju manje od 2 % njezinih ukupnih izloženosti ponderiranih rizikom, institucija može odlučiti dodijeliti te izloženosti mjestu institucije. Ako izloženosti objavljene za mjesto institucije uključuju izloženosti iz drugih zemalja, one trebaju biti jasno utvrđene u napomeni ili bilješci tablice za objavu.
               
            
                  020
               
               
                  
                     Ukupno
                  
                  Vrijednost kako je opisana u skladu s objašnjenjem za stupce od 010 do 120 ove tablice.
               
            
         
      
                  Pravna osnova i upute
               
            
                  Broj stupca
               
               
                  Objašnjenje
               
            
                  010
               
               
                  
                     Vrijednost izloženosti općih kreditnih izloženosti za standardizirani pristup
                  
                  Vrijednost izloženosti relevantnih kreditnih izloženosti definiranih u skladu s člankom 140. stavkom 4. točkom (a) Direktive 2013/36/EU, utvrđena u skladu s člankom 111. Uredbe (EU) br. 575/2013.
                  Geografska raščlamba u skladu je s Delegiranom uredbom (EU) br. 1152/2014.
                  Redak 020 (ukupno): Zbroj svih relevantnih kreditnih izloženosti definiranih u skladu s člankom 140. stavkom 4, točkom (a) Direktive 2013/36/EU, utvrđen u skladu s člankom 111. Uredbe (EU) br. 575/2013.
               
            
                  020
               
               
                  
                     Vrijednost izloženosti općih kreditnih izloženosti za IRB
                  
                  Vrijednost izloženosti relevantnih kreditnih izloženosti definiranih u skladu s člankom 140. stavkom 4. točkom (a) Direktive 2013/36/EU, utvrđena u skladu s člankom 166. Uredbe (EU) br. 575/2013.
                  Geografska raščlamba u skladu je s EBA/RTS/2013/15.
                  Redak 020 (ukupno): Zbroj svih relevantnih kreditnih izloženosti definiranih u skladu s člankom 140. stavkom 4, točkom (a) Direktive 2013/36/EU, utvrđen u skladu s člankom 166. Uredbe (EU) br. 575/2013.
               
            
                  030
               
               
                  
                     Zbroj dugih i kratkih pozicija izloženosti iz knjige trgovanja
                  
                  Zbroj dugih i kratkih pozicija relevantnih kreditnih izloženosti definiranih u skladu s člankom 140. stavkom 4. točkom (b) Direktive 2013/36/EU izračunan kao zbroj dugih i kratkih pozicija utvrđenih u skladu s člankom 327. Uredbe (EU) br. 575/2013.
                  Geografska raščlamba u skladu je s Delegiranom uredbom (EU) br. 1152/2014.
                  Redak 020 (ukupno): Zbroj svih dugih i kratkih pozicija relevantnih kreditnih izloženosti definiranih u skladu s člankom 140. stavkom 4. točkom (b) Direktive 2013/36/EU izračunan kao zbroj dugih i kratkih pozicija utvrđenih u skladu s člankom 327. Uredbe (EU) br. 575/2013.
               
            
                  040
               
               
                  
                     Vrijednost izloženosti iz knjige trgovanja za interne modele
                  
                  Zbroj sljedećeg:
                  
                              —
                           
                           
                              Fer vrijednost pozicija u gotovini koje predstavljaju relevantne kreditne izloženosti kako su definirane u članku 140. stavku 4. točki (b) Direktive 2013/36/EU, utvrđena u skladu s člankom 104. Uredbe (EU) br. 575/2013.
                           
                        
                              —
                           
                           
                              Zamišljena vrijednost izvedenica, koje predstavljaju relevantne kreditne izloženosti kako su definirane u skladu s člankom 140. stavkom 4. točkom (b) Direktive 2013/36/EU.
                           
                        Geografska raščlamba u skladu je s Delegiranom uredbom (EU) br. 1152/2014.
                  Redak 020 (ukupno): Zbroj fer vrijednosti svih pozicija u gotovini koje predstavljaju relevantne kreditne izloženosti kako su definirane u članku 140. stavku 4. točki (b) Direktive 2013/36/EU, utvrđene u skladu s člankom 104. Uredbe (EU) br. 575/2013 i zamišljene vrijednosti svih izvedenica, koje predstavljaju relevantne kreditne izloženosti kako su definirane u skladu s člankom 140. stavkom 4. točkom (b) Direktive 2013/36/EU.
               
            
                  050
               
               
                  
                     Vrijednost izloženosti sekuritizacijskih izloženosti za standardizirani pristup
                  
                  Vrijednost izloženosti relevantnih kreditnih izloženosti definiranih u skladu s člankom 140. stavkom 4. točkom (c) Direktive 2013/36/EU, utvrđena u skladu s člankom 246. stavkom 1. točkama (a) i (c) Uredbe (EU) br. 575/2013.
                  Geografska raščlamba u skladu je s Delegiranom uredbom Komisije (EU) br. 1152/2014.
                  Redak 020 (ukupno): Zbroj svih relevantnih kreditnih izloženosti definiranih u skladu s člankom 140. stavkom 4. točkom (c) Direktive 2013/36/EU, utvrđen u skladu s člankom 246. stavkom 1. točkama (a) i (c) Uredbe (EU) br. 575/2013.
               
            
                  060
               
               
                  
                     Vrijednost izloženosti sekuritizacijskih izloženosti za IRB
                  
                  Vrijednost izloženosti relevantnih kreditnih izloženosti definiranih u skladu s člankom 140. stavkom 4. točkom (c) Direktive 2013/36/EU, utvrđena u skladu s člankom 246. stavkom 1. točkama (b) i (d) Uredbe (EU) br. 575/2013.
                  Geografska raščlamba u skladu je s Delegiranom uredbom (EU) br. 1152/2014.
                  Redak 020 (ukupno): Zbroj svih relevantnih kreditnih izloženosti definiranih u skladu s člankom 140. stavkom 4. točkom (c) Direktive 2013/36/EU, utvrđen u skladu s člankom 246. stavkom 1. točkama (b) i (d) Uredbe (EU) br. 575/2013.
               
            
                  070
               
               
                  
                     Kapitalni zahtjevi: opće kreditne izloženosti
                  
                  Kapitalni zahtjevi za relevantne kreditne izloženosti u predmetnoj zemlji definirane u skladu s člankom 140. stavkom 4. točkom (a) Direktive 2013/36/EU, utvrđeni u skladu s dijelom trećim glavom II. Uredbe (EU) br. 575/2013.
                  Redak 020 (ukupno): Zbroj svih kapitalnih zahtjeva za relevantne kreditne izloženosti definirane u skladu s člankom 140. stavkom 4. točkom (a) Direktive 2013/36/EU, utvrđenih u skladu s dijelom trećim glavom II. Uredbe (EU) br. 575/2013.
               
            
                  080
               
               
                  
                     Kapitalni zahtjevi: izloženosti iz knjige trgovanja
                  
                  Kapitalni zahtjevi za relevantne kreditne izloženosti u predmetnoj zemlji definirane u skladu s člankom 140. stavkom 4. točkom (b) Direktive 2013/36/EU, utvrđeni u skladu s dijelom trećim glavom IV. poglavljem 2. Uredbe (EU) br. 575/2013. za specifični rizik ili u skladu s dijelom trećim glavom IV. poglavljem 5. Uredbe (EU) br. 575/2013 za dodatni rizik statusa neispunjavanja obveza i migracijski rizik.
                  Redak 020 (ukupno): Zbroj svih kapitalnih zahtjeva za relevantne kreditne izloženosti, definirane u skladu s člankom 140. stavkom 4. točkom (b) Direktive 2013/36/EU, utvrđenih u skladu s dijelom trećim glavom IV. poglavljem 2. Uredbe (EU) br. 575/2013 za specifični rizik ili u skladu s dijelom trećim glavom IV. poglavljem 5. Uredbe (EU) br. 575/2013 za dodatni rizik statusa neispunjavanja obveza i migracijski rizik.
               
            
                  090
               
               
                  
                     Kapitalni zahtjevi: sekuritizacijske izloženosti
                  
                  Kapitalni zahtjevi za relevantne kreditne izloženosti u predmetnoj zemlji definirane u skladu s člankom 140. stavkom 4. točkom (c) Direktive 2013/36/EU, utvrđeni u skladu s dijelom trećim glavom II. poglavljem 5. Uredbe (EU) br. 575/2013.
                  Redak 020 (ukupno): Zbroj svih kapitalnih zahtjeva za relevantne kreditne izloženosti, definirane u skladu s člankom 140. stavkom 4. točkom (c) Direktive 2013/36/EU, utvrđenih u skladu s dijelom trećim glavom II. poglavljem 5. Uredbe (EU) br. 575/2013.
               
            
                  100
               
               
                  
                     Kapitalni zahtjevi – ukupno
                  
                  Zbroj stupaca 070, 080 i 090.
                  Redak 020 (ukupno): Zbroj svih kapitalnih zahtjeva za relevantne kreditne izloženosti definirane u skladu s člankom 140. stavkom 4. Direktive 2013/36/EU.
               
            
                  110
               
               
                  
                     Ponderi kapitalnih zahtjeva
                  
                  Ponder primijenjen na stopu protucikličkog zaštitnog sloja u svakoj zemlji, izračunan kao ukupni kapitalni zahtjevi koji se odnose na relevantne kreditne izloženosti u predmetnoj zemlji (redak 01X, stupac 100) podijeljeni s ukupnim kapitalnim zahtjevima koji se odnose na sve relevantne kreditne izloženosti za izračun protucikličkog sloja u skladu s člankom 140. stavkom 4. Direktive 2013/36/EU (redak 020, stupac 100).
                  Ta se vrijednost objavljuje kao apsolutni broj s dva decimalna mjesta.
               
            
                  120
               
               
                  
                     Stopa protucikličkog zaštitnog sloja kapitala
                  
                  Stopa protucikličkog zaštitnog sloja kapitala koja se primjenjuje u predmetnoj zemlji i utvrđena u skladu s člancima 136., 137., 138. i 139. Direktive 2013/36/EU. Ovaj stupac ne uključuje stope protucikličkog zaštitnog sloja kapitala koje su utvrđene, ali još nisu primjenjive u vrijeme izračuna protucikličkog zaštitnog sloja kapitala specifičnog za instituciju na koji se objava odnosi.
                  Ova se vrijednost objavljuje kao postotak s istim brojem decimalnih mjesta kako je utvrđeno u skladu s člancima 136., 137., 138. i 139. Direktive 2013/36/EU.
               
            DIO III.
      
         UPUTE ZA STANDARDNI FORMAT 2
      
      
         Tablica 2.
      
      
         Iznos protucikličkog zaštitnog sloja kapitala specifičnog za instituciju
      
      Institucije primjenjuju upute predviđene u ovom odjeljku za ispunjavanje tablice 2. – Iznos protucikličkog zaštitnog sloja kapitala specifičnog za instituciju.
      
                  Pravna osnova i upute
               
            
                  Broj retka
               
               
                  Objašnjenje
               
            
                  010
               
               
                  
                     Ukupan iznos izloženosti riziku
                  
                  Ukupan iznos izloženosti riziku izračunan u skladu s člankom 92. stavkom 3. Uredbe (EU) br. 575/2013.
               
            
                  020
               
               
                  
                     Stopa protucikličkog zaštitnog sloja kapitala specifična za instituciju
                  
                  Stopa protucikličkog zaštitnog sloja kapitala specifična za instituciju, utvrđena u skladu s člankom 140. stavkom 1. Direktive 2013/36/EU.
                  Stopa protucikličkog zaštitnog sloja kapitala specifična za instituciju izračunava se kao ponderirani prosjek stopa protucikličkog zaštitnog sloja koje se primjenjuju u zemljama u kojima se nalaze relevantne kreditne izloženosti institucije i navodi se u retcima 010 do 01X stupca 120 tablice 1.
                  Ponder koji se primjenjuje na stopu protucikličkog zaštitnog sloja u svakoj zemlji udio je kapitalnih zahtjeva u ukupnim kapitalnim zahtjevima koji se odnose na relevantne kreditne izloženosti u državnom području u pitanju i navodi se u tablici 1. stupcu 110.
                  Ova se vrijednost objavljuje kao postotak s dva decimalna mjesta.
               
            
                  030
               
               
                  
                     Zahtjev za protuciklički zaštitni sloj kapitala specifičan za instituciju
                  
                  Zahtjev za protuciklički zaštitni sloj kapitala specifičan za instituciju, izračunan kao stopa protucikličkog zaštitnog sloja specifična za instituciju, kako je navedena u retku 020 ove tablice, primijenjena na ukupan iznos izloženosti riziku kako je naveden u retku 010 ove tablice.
               
            
         
      
                  Pravna osnova i upute
               
            
                  Broj stupca
               
               
                  Objašnjenje
               
            
                  010
               
               
                  Vrijednost opisana u skladu s objašnjenjem u retcima 010 do 030 ove tablice.